ΠΑΝΕΠΙΣΤΗΜΙΟ ΠΕΙΡΑΙΩΣ

ΣΧΟΛΗ ΤΕΧΝΟΛΟΓΙΩΝ ΠΛΗΡΟΦΟΡΙΚΗΣ ΚΑΙ ΕΠΙΚΟΙΝΩΝΙΩΝ

ΤΜΗΜΑ ΨΗΦΙΑΚΩΝ ΣΥΣΤΗΜΑΤΩΝ

Πειραιάς, 13 Μαρτίου 2025

Στο πλαίσιο υλοποίησης του Υποέργου 1 της υπό ένταξη Πράξης στο Επιχειρησιακό Πρόγραμμα «Ανθρώπινο Δυναμικό και Κοινωνική Συνοχή 2021-2027» με τίτλο «Πρακτική Άσκηση Πανεπιστημίου Πειραιώς ακ. ετών 2024-2025, 2025-2026 και 2026-2027» και κωδικό MIS 6022493 που συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο + (ΕΚΤ+) και από Εθνικούς Πόρους, με δικαιούχο τον Ειδικό Λογαριασμό Κονδυλίων Έρευνας του Πανεπιστημίου Πειραιώς με την επωνυμία «Κέντρο Ερευνών Πανεπιστημίου Πειραιώς», ΑΝΑΚΟΙΝΩΝΕΤΑΙ στους φοιτητές του Τμήματος Ψηφιακών Συστημάτων ότι δύναται να πραγματοποιηθεί Πρακτική Άσκηση πλήρους απασχόλησης διάρκειας 3 μηνών κατά τους μήνες Απρίλιος - Σεπτέμβριος 2025 σε επιχειρήσεις σχετικές με το αντικείμενο σπουδών του Τμήματος.

Η παρούσα πρόσκληση υποβολής αιτήσεων δημοσιεύεται υπό την αίρεση της έγκρισης χρηματοδότησης της Πράξης.

Παρακαλούνται όσοι φοιτητές του **7ου ή μεγαλύτερου εξαμήνου** επιθυμούν να συμμετέχουν στο Πρόγραμμα της Πρακτικής Άσκησης για τους μήνες Απρίλιος - Σεπτέμβριος 2025, να καταχωρήσουν **έως και την Κυριακή 30 Μαρτίου 2025** την αίτησή τους συνοδευόμενη από:

1. βιογραφικό σημείωμα (κατά προτίμηση στα αγγλικά) και
2. αποδεικτικά ΑΜΚΑ, ΑΦΜ

στο E-PRAKTIKI, στη διεύθυνση <https://praktiki.unipi.gr/e-praktiki/pa_index> (επιλέγετε ΦΟΙΤΗΤΕΣ και μετά ΔΗΛΩΣΗ ΣΥΜΜΕΤΟΧΗΣ). Η αναλυτική βαθμολογία δεν απαιτείται να κατατεθεί καθώς θα ληφθεί αυτόματα από τη Γραμματεία.

Η επιλογή των φοιτητών (**συνολικά 40 άτομα για το Ακαδημ. Έτος 2024-2025)** γίνεται με βάση τα παρακάτω κριτήρια:

1. **Μέσος Όρος (Μ.Ο.)** βαθμολογίας μαθημάτωνμε μέγιστο το δέκα (10)ως και την εξεταστική περίοδο του Σεπτεμβρίου του προηγούμενου ακαδημαϊκού έτους**, πολλαπλασιαζόμενος με συντελεστή βαρύτητας 60%**
2. **Συντελεστής Ολοκλήρωσης Μαθημάτων (Σ.Ο.Μ.)** **με μέγιστο τη μονάδα (1),** που είναι το κλάσμα του αριθμού μαθημάτων στα οποία έχουν εξεταστεί επιτυχώς ως και την εξεταστική περίοδο του Σεπτεμβρίου του προηγούμενου ακαδημαϊκού έτους, διαιρούμενου με το συνολικό αριθμό μαθημάτων

* που απαιτείται για τη λήψη πτυχίου - για ΠΑ σε εξάμηνο μεγαλύτερο του 8ου
* έως το προηγούμενο ολοκληρωμένο ακαδημαϊκό έτος - για ΠΑ σε εξάμηνο μικρότερο ή ίσο του 8ου

**πολλαπλασιαζόμενος με συντελεστή βαρύτητας 40%**

**Το σύνολο των μονάδων βαθμολόγησης, με άριστα το δέκα (10), κάθε υποψήφιου προκύπτει από την παρακάτω σχέση:**

**Σ = 0,6 x Μ.Ο. + 4 x Σ.O.M.**

Εντός 3 ημερών από την ανάρτηση των αποτελεσμάτων παρέχεται δικαίωμα ένστασης. Μετά την παρέλευση των 3 ημερών οριστικοποιούνται τα αποτελέσματα και η λίστα των συμμετεχόντων στην πρακτική άσκηση εγκρίνεται από τη Συνέλευση του Τμήματος και ανακοινώνεται λαμβάνοντας υπόψη σε κάθε περίπτωση θέματα προσωπικών δεδομένων.

**Προσοχή:** Οι φοιτητές/φοιτήτριες που θα επιλεχθούν θα πρέπει **υποχρεωτικά** να έχουν ήδη δηλώσει το μάθημα «Πρακτική Άσκηση» στο χειμερινό εξάμηνο του Ακ. Έτους 2024-2025 ή να το δηλώσουν στο εαρινό εξάμηνο του Ακ. Έτους 2024-2025 **(κωδικός μαθήματος ΨΣ-920)**

Διαθέσιμες θέσεις πρακτικής άσκησης μπορούν να αναζητηθούν (όπου θα προστεθούν και άλλες) μέσω του πληροφοριακού συστήματος ΑΤΛΑΣ <http://atlas.grnet.gr/>.

Για αναλυτικές πληροφορίες υπενθυμίζεται ότι μπορείτε να ανατρέχετε στην ιστοσελίδα της πρακτικής του Τμήματος: <https://praktiki.unipi.gr/index.php/tmhmata/digit>

Για οποιαδήποτε σχετική πληροφορία, παρακαλώ επικοινωνήστε με το Γραφείο Πρακτικής Άσκησης στο [stella.tsaroglou@unipi.gr](mailto:stella.tsaroglou@unipi.gr) ή στο 210 4142705 (09.00-14.00). Για θέματα τεχνικής υποστήριξης, παρακαλώ επικοινωνήστε με το Helpdesk της Πρακτικής Άσκησης στο [cmak@unipi.gr](mailto:cmak@unipi.gr) ή στο 210 4142532.

**Επιστημονικά Υπεύθυνος Υποέργου**

**Πρακτική Άσκηση Τμήματος Ψηφιακών Συστημάτων**

**Καθηγητής Άγγελος Ρούσκας**